**Profesionālās darbības vērtēšanas kritēriji Elektromiogrāfijas metodē M53**

**I. Profesionālās darbības kritēriji sertifikācijai**

1. Ir apgūta Elektromiogrāfijas (EMG) metodes teorētiskā un praktiskā apmācība atbilstoši Sertifikācijas eksāmena programmai.
2. Mācību ilgums – 32 nedēļas, kuru laikā paredzēti - 27 teorētiskie semināri, vismaz 3 teorētiskie pārbaudes darbi par apgūto materiālu (kontroldarbi par teorētiskajiem jautājumiem, klīniskie uzdevumi un klīnisko gadījumu analīze).
3. Lai pielaistu pie sertifikācijas eksāmena, kursantam jāpiedalās teorētiskajos semināros un jānokārto 3 pārbaudes darbi, kā arī jāveic noteikts skaits patstāvīgi veiktu izmeklējumu sertificētas apmācīttiesīgas personas uzraudzībā :

* Neirogrāfija ar datorizētu datu apstrādi – 300;
* Klasiskā elektromiogrāfija un datu izvērtēsana – 200;
* Elektromiogrāfija ar kompjuterizētu datu apstrādi un adatu elektrodiem – 100;
* Atkārtota nervu stimulācija (RNS), miastēniskā reakcija – 30 ;
* Atsevišķas muskuļu šķiedras izmeklējums ar koncentrisku adatas elektrodu – 10 ;
* Tremora analīze – 5 ;
* Autonomās nervu sistēmas izmeklēšanas testi – 10 ;
* Kvantitatīvā sensorā testēšana – 30 ;
* Trijzaru nerva un sejas nerva izmeklēšanas testi - 10 .

Jāprot tehniski precīzi veikt šos izmeklējumus, izvērtēt un analizēt iegūtos datus un patstāvīgi sniegt slēdzienu atbilstoši metodes vadlīnijām.

1. Ir iesniegts profesionālās darbības pārskats, kurā atspoguļots veiktā darba apjoms, intensitāte un kvalitāte apmācības periodā, un izglītības dokumenta kopiju par tālākizglītības programmas apguvi attiecīgajā ārstnieciskajā vai diagnostiskajā metodē un kuru apstiprinājis Elektromiogrāfijas metodē apmācībtiesīga ārstniecības persona, kuras vadībā vai uzraudzībā strādājusi sertificējamā ārstniecības persona.
2. Sekmīgi nokārtots sertifikācijas eksāmens EMG metodē: pareizi atbildēti vismaz 75% sertifikācijas eksāmena teorētisko jautājumu un sekmīgi izpildīta praktiskā daļa – veikta trīs neirogrāfijas/EMG izmeklējumu interpretācija, sertificējamā ārstniecības persona pārvalda uzdoto atbilstoši M53 metodes aprakstam.

**II. Profesionālās darbības kritēriji resertifikācijai**

1. Ir iesniegts ārstniecības iestādes vadītāja apstiprināts profesionālās darbības pārskats, kurā atspoguļots sertifikāta derīguma termiņa laikā veiktā darba apjoms, intensitāte un kvalitāte (informāciju sniedz par visām ārstniecības iestādēm, kurās sertifikāta derīguma termiņa laikā resertificējamā ārstniecības persona strādā vai ir strādājusi).
2. Profesionālās darbības pārskata periodā pretendentam ir vismaz trīs gadus ilga praktiskā darba pieredze tieši Elektromiogrāfijas metodē pēdējo piecu gadu laikā.
3. Piecu gadu laikā ir veikti vismaz 1000 elektromiogrāfijas metodes izmeklējumi, to izvērtējumi un doti slēdzieni.
4. Izņēmuma gadījumi ir bērna kopšanas atvaļinājums vai ilgstoša darbnespēja slimības dēļ, kuru gadījumā nepieciešamais manipulāciju skaits ir par attiecīgo laika periodu proporcionāli mazāks.
5. Regulāri apmeklēti tālākizglītības pasākumi, iegūts nepieciešamais tālākizglītības punktu skaits (100, no kuriem 60 iegūti ar specialitāti saistītos izglītības pasākumos), iepazinies ar speciālo literatūru atskaites periodā.

Elektromiogrāfijas metodē resertificējamās ārstniecības personas profesionālās darbības pārskata prasības.

Tiek uzrādīta profesionālā darbība pēdējo 5 gadu periodā:

Regulāri izpildītais praktiskais darbs (vidējie dati) katrā atskaites gadā Eletromiogrāfijas metodē izmeklējumi un to interpretācija

Kad un kur kvalificējies Eletromiogrāfijas metodē vai atbilstošā saistībā ar to  
Kāds organizatoriskais vai izglītojošais darbs veikts atskaites periodā

Apstiprināts LNB valdes un Sertifikācijas komisijas kopsēdē 2021.gada 17.septembrī